Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti

http://www.unece.org/trans/main/wp29/wp29wgs/wp29gen/wp29fdocstts.html.

Jungtinių Tautų Europos ekonomikos komisijos (JT EEK) taisyklė Nr. 128. Suvienodintos šviesos diodų (LED) maitinimo šaltinių, skirtų naudoti patvirtintų žibintų sudedamųjų dalių motorinėse transporto priemonėse ir jų priekabose, patvirtinimo nuostatos [2018/1998]

Įtrauktas visas galiojantis tekstas, įskaitant:

taisyklės pradinės versijos 7 papildymo. Įsigaliojimo data: 2018 m. spalio 16 d.

TURINYS

TAISYKLĖ

1. Taikymo sritis

2. Administracinės nuostatos

3. Techniniai reikalavimai

4. Gamybos atitiktis

5. Sankcijos už gamybos neatitiktį

6. visiško gamybos nutraukimo

7. Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai

PRIEDAI

1. Šviesos diodų šviesos šaltinių duomenų lapai

2. Pranešimai

3. Patvirtinimo ženklo išdėstymo pavyzdys

4. Elektrinių ir fotometrinių charakteristikų matavimo metodas

5. Būtiniausi gamintojo taikomų kokybės procedūrų reikalavimai

6. Bandinių atranka ir gamintojo bandymų protokolų atitikties lygiai

7. Būtiniausi reikalavimai, taikomi tipo patvirtinimo institucijos atliekamiems atrankiniams tikrinimams

8. Atrankiniu tikrinimu patvirtinta atitiktis

9. Šviesą skleidžiančio ploto skaisčio kontrasto ir skaisčio tolygumo matavimo metodas

1. TAIKYMO SRITIS

Ši taisyklė taikoma 1 priede nurodytiems šviesos diodų šviesos šaltiniams, kurie skirti naudoti patvirtintuose variklinių transporto priemonių ir jų priekabų žibintuose.

2. ADMINISTRACINĖS NUOSTATOS

2.1. Apibrėžtys

2.1.1. „Kategorijos“ apibrėžtis

Šioje taisyklėje sąvoka „kategorija“ vartojama standartizuotų šviesos diodų šviesos šaltinių įvairioms pagrindinėms konstrukcijoms apibūdinti. Kiekviena kategorija turi specialų žymenį, pvz.: „LW1“, „LY2“, „LR2“.

2.1.2. „Tipo“ apibrėžtis

Skirtingų „tipų“ šviesos diodų šviesos šaltiniai yra tos pačios kategorijos šviesos diodų šviesos šaltiniai, kurie skiriasi šiomis esminėmis savybėmis:

2.1.2.1. prekės pavadinimu arba prekės ženklu; šviesos diodų šviesos šaltiniai, paženklinti tuo pačiu prekės pavadinimu arba ženklu, tačiau pagaminti skirtingų gamintojų, laikomi skirtingų tipų; to paties gamintojo pagaminti šviesos diodų šviesos šaltiniai, kurie skiriasi tik prekės pavadinimu arba ženklu, gali būti laikomi to paties tipo;

2.1.2.2. šviesos šaltinio konstrukcija tiek, kiek minėtų savybių skirtumai turi įtakos optiniams rezultatams;

2.1.2.3. vardine įtampa.

2.2. Patvirtinimo paraiška

2.2.1. Patvirtinimo paraišką teikia prekybinio pavadinimo arba prekių ženklo savininkas arba jo tinkamai įgaliotas atstovas.

2.2.2. Su kiekviena patvirtinimo paraiška turi būti pateikta (taip pat žr. 2.4.2 punktą):

2.2.2.1. pakankamai detalūs brėžiniai (trys egzemplioriai), kad būtų galima nustatyti tipą;

2.2.2.2. trumpas techninis aprašas;

2.2.2.3. penki pavyzdžiai;

2.2.3. Jeigu šviesos diodų šviesos šaltinių tipas nuo jau patvirtinto tipo skiriasi tik prekės pavadinimu ar ženklu, pakanka pateikti:

2.2.3.1. gamintojo pareiškimą, kad pateiktas tipas: a) yra toks pat (išskyrus prekės pavadinimą arba ženklą), kaip jau patvirtintas tipas, ir b) yra pagamintas to paties gamintojo; patvirtintasis tipas identifikuojamas pagal patvirtinimo numerį;

2.2.3.2. du pavyzdžius su nauju prekės pavadinimu arba ženklu.

2.2.4. Kompetentinga institucija patikrina, ar prieš suteikiant tipo patvirtinimą taikomos pakankamai veiksmingos gamybos atitikties kontrolės priemonės.

2.3. Įrašai

2.3.1. Ant patvirtinti pateiktų šviesos diodų šviesos šaltinių gaubto turi būti:

2.3.1.1. pareiškėjo prekės pavadinimas arba ženklas.

2.3.1.2. vardinė įtampa;

2.3.1.3. atitinkamos kategorijos pavadinimas;

2.3.1.4. patvirtinimo ženklui skirtas pakankamo dydžio plotas.

2.3.2. 2.3.1.4 punkte paminėtas plotas nurodomas brėžiniuose, pateikiamuose su patvirtinimo paraiška.

2.3.3. Gali būti ženklinama kitais įrašais, nei nurodyta 2.3.1 ir 2.4.4 punktuose, su sąlyga, kad dėl jų spinduliavimo charakteristikos nepablogėja.

2.4. Patvirtinimas

2.4.1. Patvirtinimas turi būti suteiktas, jeigu visi pagal 2.2.2.3 arba 2.2.3.2 punktą pateikti šviesos diodų šviesos šaltinio tipo pavyzdžiai atitinka šios taisyklės reikalavimus.

2.4.2. Kiekvienam patvirtintam tipui turi būti paskirtas patvirtinimo kodas. Pirmasis jo simbolis žymi pakeitimų, padarytų suteikiant patvirtinimą, seriją.

Po to žymimas identifikavimo kodas, sudarytas ne daugiau kaip iš trijų simbolių. Turi būti naudojami tik šie arabiški skaitmenys ir didžiosios raidės:

„0 1 2 3 4 5 6 7 8 9 A B C D E F G H J K L M N P R S T U V W X Y Z“.

Ta pati Susitariančioji Šalis negali to paties kodo priskirti kito tipo šviesos diodų šviesos šaltiniams.

2.4.3. Pranešimas apie šviesos diodų šviesos šaltinio tipo patvirtinimą, patvirtinto tipo išplėtimą, atsisakymą suteikti patvirtinimą, patvirtinimo panaikinimą arba visišką gamybos nutraukimą pagal šią taisyklę perduodamas šią taisyklę taikančioms Susitariančiosioms Šalims, naudojant šios taisyklės 2 priede pateikto pavyzdžio blanką ir patvirtinimo tikslais pareiškėjo pateiktą brėžinį, kuris turi būti ne didesnio kaip A4 (210 × 297 mm) formato ir bent 2:1 mastelio.

2.4.4. Prie kiekvieno šviesos diodų šviesos šaltinio, atitinkančio pagal šią taisyklę patvirtintą tipą, be 2.3.1 punkte nustatytų įrašų, 2.3.1.4 punkte nurodytoje vietoje pritvirtinamas tarptautinis patvirtinimo ženklas, kurį sudaro:

2.4.4.1. nupjautinis apskritimas, kuriame įrašyta raidė E ir tipą patvirtinusios šalies skiriamasis numeris (1);

2.4.4.2. patvirtinimo kodas, tvirtinamas greta nupjautinio apskritimo.

2.4.5. Jeigu pareiškėjas tą patį patvirtinimo kodą gavo keletui prekių pavadinimų arba ženklų, pakaks, kad vienas ar daugiau jų atitiktų 2.3.1.1 punkto reikalavimus.

2.4.6. 2.3.1 ir 2.4.4 punktuose nurodyti ženklai ir įrašai turi būti aiškiai įskaitomi ir nenutrinami.

2.4.7. Šios taisyklės 3 priede pateiktas patvirtinimo ženklo išdėstymo pavyzdys.

3. TECHNINIAI REIKALAVIMAI

3.1. Apibrėžtys

Vartojamos Rezoliucijoje R.E.5 ar jos vėlesnėse redakcijose, galiojusiose teikiant tipo patvirtinimo paraišką, pateiktos apibrėžtys.

3.2. Bendrosios specifikacijos

3.2.1. Kiekvienas pateiktas pavyzdys turi atitikti susijusias šios taisyklės specifikacijas.

3.2.2. Šviesos diodų šviesos šaltiniai turi būti sukonstruoti taip, kad būtų geros darbinės būklės, kuri neblogėtų juos naudojant įprastomis sąlygomis. Be to, jie turi būti be konstrukcinių ar gamybos defektų.

3.2.3. Ant šviesos diodų šviesos šaltinių optinių paviršių neturi būti jokių įbrėžimų arba dėmių, kurie galėtų pabloginti jų našumą ir optines savybes. Tai patikrinama pradedant patvirtinimo bandymus ir kai to reikalaujama pagal atitinkamus šios taisyklės punktus.

3.2.4. Šviesos diodų šviesos šaltiniuose turi būti įrengti standartiniai gaubtai, atitinkantys IEC leidinyje 60061 pateiktų gaubtų duomenų lapų nuostatas, kaip apibrėžta 1 priedo atskiruose duomenų lapuose.

3.2.5. Gaubtas turi būti tvirtas ir patikimai pritvirtintas prie šviesos diodų šviesos šaltinio.

3.2.6. Siekiant įvertinti, ar šviesos diodų šviesos šaltiniai atitinka 3.2.3–3.2.5 punktų reikalavimus, atliekama apžiūra, matmenų patikra ir, jeigu būtina, atliekamas pritvirtinimo prie laikiklio patikrinimas, kaip nurodyta IEC leidinyje 60061.

3.2.7. Puslaidininkių sandūra (-os) ir galbūt vienas ar daugiau fluorescencinės konversijos elementų turi būti vienintelis šviesos diodų šviesos šaltinio elementas (-ai), gaminantis ir spinduliuojantis (-tys) šviesą, kai jam yra tiekiama energija.

3.3. Bandymai

3.3.1. Visų pirma šviesos diodų šviesos šaltiniai sendinami bent keturiasdešimt aštuonias valandas, taikant bandomąją įtampą. Jei šviesos diodų šviesos šaltinis daugiafunkcis, kiekviena funkcija sendinama atskirai.

3.3.2. Jei nenurodyta kitaip, elektriniai ir fotometriniai matavimai atliekami taikant atitinkamą (-as) bandymo įtampą (-as).

3.3.3. 4 priede nurodyti elektriniai matavimai atliekami bent su 0,2 klasės prietaisais (0,2 % visos skalės tikslumo).

3.4. Šviesą skleidžiančio ploto vieta ir matmenys

3.4.1. Šviesą skleidžiančio ploto vieta ir matmenys turi atitikti reikalavimus, pateiktus atitinkamame 1 priedo duomenų lape.

3.4.2. Matavimas atliekamas po šviesos diodų šviesos šaltinio sendinimo, kaip nurodyta 3.3.1 punkte.

3.5. Šviesos srautas

3.5.1. Atliekant matavimus pagal 4 priede nustatytas sąlygas, šviesos srautas turi neviršyti atitinkamame 1 priedo duomenų lape pateiktų ribinių verčių.

3.5.2. Matavimas atliekamas po šviesos diodų šviesos šaltinio sendinimo, kaip nurodyta 3.3.1 punkte.

3.6. Normuotojo šviesos stiprio pasiskirstymas ir (arba) kaupiamojo šviesos srauto pasiskirstymas

3.6.1. Atliekant matavimus pagal šios taisyklės 4 priede nustatytas bandymo sąlygas, normuotojo šviesos srauto pasiskirstymas ir (arba) kaupiamojo šviesos srauto pasiskirstymas turi neviršyti atitinkamame 1 priedo duomenų lape pateiktų ribinių verčių.

3.6.2. Matavimas atliekamas po šviesos diodų šviesos šaltinio sendinimo, kaip nurodyta 3.3.1 punkte.

3.7. Spalva

3.7.1. Šviesos diodų šviesos šaltinių spinduliuojamos šviesos spalva nurodoma atitinkamame duomenų lape. Šioje taisyklėje vartojamos Taisyklėje Nr. 48 ir teikiant tipo patvirtinimo paraišką galiojančios serijos pakeitimuose pateiktos spinduliuojamos šviesos spalvos apibrėžtys.

3.7.2. Spinduliuojamos šviesos spalva matuojama taikant 4 priede nurodytą metodą. Išmatuota pagrindinių spalvių diagramos vertė neturi pažeisti nurodytos pagrindinių spalvių srities.

3.7.2.1. Be to, šviesos diodų šviesos šaltinių, skleidžiančių baltą šviesą ir skirtų naudoti priekiniuose apšvietimo įtaisuose, spalva matuojama tomis pačiomis kryptimis, kaip ir atitinkamame duomenų lape nurodytas šviesos stiprio pasiskirstymas, tačiau tik tuo atveju, kai nurodytas mažiausias šviesos stipris yra didesnis kaip 50 cd/klm. Kiekviena išmatuota pagrindinių spalvių diagramos vertė turi patekti į nurodytą išmatuotą integraliąją vertę apimančią leidžiamųjų nuokrypių sritį, apibrėžtą 0,025 vieneto x kryptimi ir 0,050 vieneto y kryptimi. Išmatuota didžiausio šviesos stiprio vertė ir visos išmatuotos standartinės (etaloninės) šviesos diodų šviesos šaltinio vertės taip pat turi patekti į nurodytą baltos spalvos pagrindinių spalvių sritį.

3.7.3. Be to, baltą šviesą spinduliuojančių šviesos diodų šviesos šaltinių atveju mažiausias raudonos šviesos kiekis turi būti toks, kad:

čia:

Ee(λ) (vienetas: W) spektrinis spinduliuotės pasiskirstymas; V(λ) (vienetas: 1) – spektrinis šviesos našumas; λ (vienetas: nm) bangos ilgis.

Ši vertė apskaičiuojama taikant vieno nanometro intervalus.

3.8. Ultravioletinė spinduliuotė

Šviesos diodų šviesos šaltinio ultravioletinė spinduliuotė turi būti tokia, kad šviesos diodų šviesos šaltinis būtų silpnos ultravioletinės spinduliuotės ir atitiktų:

čia:

S(λ)(vienetas: 1) – spektrinė svorinė funkcija; km = 683 lm/W – didžiausia spinduliuotės šviesinio veiksmingumo vertė.

(Kitų simbolių apibrėžtys pateikiamos 3.7.3 punkte.)

Ši vertė apskaičiuojama taikant vieno nanometro intervalus. Ultravioletinės spinduliuotės koeficientai nustatomi pagal toliau pateiktoje lentelėje nurodytas vertes.

λ S(λ) λ S(λ) λ S(λ) 250 0,430 305 0,060 355 0,00016 255 0,520 310 0,015 360 0,00013 260 0,650 315 0,003 365 0,00011 265 0,810 320 0,001 370 0,00009 270 1,000 325 0,00050 375 0,000077 275 0,960 330 0,00041 380 0,000064 280 0,880 335 0,00034 385 0,000053 285 0,770 340 0,00028 390 0,000044 290 0,640 345 0,00024 395 0,000036 295 0,540 350 0,00020 400 0,000030 300 0,300

Pastaba. Vertės pateiktos pagal Tarptautinės radiacinės saugos asociacijos Tarptautinės apsaugos nuo nejonizuojančiosios spinduliuotės komisijos (IPRA/INIRC) gaires dėl ribinės ultravioletinės spinduliuotės apšvitos. Pasirinktieji bangų ilgiai (nanometrais) yra reprezentatyvūs; kitos vertės turėtų būti interpoliuojamos.

3.9. Standartiniai šviesos diodų šviesos šaltiniai

Standartiniams šviesos diodų šviesos šaltiniams keliami papildomi reikalavimai pateikti atitinkamuose 1 priedo duomenų lapuose.

3.10. Didžiausia bandymo procedūra

Jeigu atitinkamame 1 priedo duomenų lape nurodyta didžiausia bandymo temperatūra, taikomi šie reikalavimai:

3.10.1. Kai matuojama 4 priedo 5 dalyje nurodytomis sąlygomis: a) aukštesnėje temperatūroje šviesos srauto vertės neturi viršyti atitinkamame 1 priedo duomenų lape nurodytų ribų ir b) spalvos pokytis turi būti ne didesnis kaip 0,010.

3.10.2. Užbaigus matavimo procedūrą, kaip nurodyta 3.10.1 punkte, šviesos diodų šviesos šaltinis nepertraukiamai eksploatuojamas 1 000 h taikant atitinkamą bandymo įtampą; ir a) jei yra integruotas radiatorius, esant aplinkos temperatūrai, atitinkančiai didžiausią bandymo temperatūrą, nurodytą atitinkamame 1 priedo duomenų lape; b) jei gaunamas Tb taškas, nusistovėjus Tb reikšmei, atitinkančiai didžiausią bandymo temperatūrą, kaip nurodyta atitinkamame 1 priedo duomenų lape.

3.10.3. Užbaigus 3.10.2 punkte nurodytą procedūrą, matuojant 4 priedo 5 dalyje nurodytomis sąlygomis: a) esant aukštesnei temperatūrai šviesos srauto vertės nuo atitinkamų atskiro pavyzdžio verčių, išmatuotų pagal 3.10.1 punktą, neturi skirtis daugiau kaip ± 10 % ir b) spalvos pokytis nuo atitinkamų atskiro pavyzdžio verčių, išmatuotų pagal 3.10.1 punktą, neturi skirtis daugiau kaip ± 0,010.

3.10.4. Užbaigus matavimo procedūrą, kaip nurodyta 3.10.3 punkte, dar kartą patikrinami 3.2.3 punkto reikalavimai.

3.11. Šviesos diodų šviesos šaltiniai, kuriems netaikomi bendrieji apribojimai

3.11.1. Šviesą skleidžiančio ploto charakteristikos

Vardinės spinduolių dėžės dydis ir padėtis, taip pat šviesą skleidžiančio ploto, galinčio sugeneruoti pluošto ribą, pusė(s) nurodyti atitinkamame 1 priedo duomenų lape.

Šių charakteristikų vertės nustatomos taikant 9 priede nurodytą metodą:

a) skaisčio kontrastas;

b) 1a ir 1b zonų dydis ir vieta;

c) paviršiaus plotas R0,1 ir R0,7;

d) didžiausio nuokrypio vertė ΔL.

3.11.2. Šviesą skleidžiančio ploto skaisčio kontrastas

3.11.2.1. Šviesą skleidžiančio ploto skaisčio kontrasto vertė (-s) neturi viršyti ribų, pateiktų atitinkamame 1 priedo duomenų lape.

3.11.2.2. Jeigu atitinkamame duomenų lape nurodyta tik viena pluošto ribą generuojanti šviesą skleidžiančio ploto pusė, 1b zona turi būti arčiau atitinkamos 1a zonos pusės nei priešingos pusės.

3.11.3. Šviesą skleidžiančio ploto skaisčio tolygumas

3.11.3.1. 1a zonos plotas (šviesą skleidžiantis plotas) turi neviršyti atitinkamame 1 priedo duomenų lape nurodytos vardinės spinduolių dėžės, o šviesą skleidžiančio ploto dydis neturi viršyti ribų, nurodytų atitinkamame 1 priedo duomenų lape.

3.11.3.2. R0,1 vertė neturi viršyti atitinkamame 1 priedo duomenų lape nurodytų ribų;

3.11.3.3. R0,7 vertė neturi viršyti atitinkamame 1 priedo duomenų lape nurodytų ribų;

3.11.3.4. skaisčio nuokrypis ΔL turi neviršyti ± 20 %.

4. GAMYBOS ATITIKTIS

4.1. Pagal šią taisyklę patvirtinti šviesos diodų šviesos šaltiniai turi būti pagaminti taip, kad atitiktų patvirtintąjį tipą ir įrašus bei techninius reikalavimus, pateiktus šios taisyklės 3 dalyje ir 1, 4 bei 5 prieduose.

4.2. Siekiant patikrinti, ar laikomasi 4.1 punkto reikalavimų, taikomos tinkamos gamybos kontrolės priemonės.

4.3. Visų pirma patvirtinimo turėtojas turi:

4.3.1. užtikrinti, kad būtų taikomos veiksmingos gaminių kokybės tikrinimo procedūros;

4.3.2. turėti galimybę naudotis kiekvieno patvirtinto tipo atitikčiai patikrinti būtina kontrolės įranga;

4.3.3. užtikrinti, kad bandymų rezultatai būtų registruojami, o susiję dokumentai būtų saugomi tipo patvirtinimo institucijos nustatytą laikotarpį;

4.3.4. analizuoti kiekvieno tipo bandymo rezultatus, taikydamas 6 priede nustatytus kriterijus, kad būtų patikrintas ir užtikrintas gaminio charakteristikų pastovumas, ir atsižvelgdamas į pramoninės gamybos leidžiamuosius nuokrypius;

4.3.5. užtikrinti, kad kiekvieno tipo šviesos diodų šviesos šaltinis būtų bandomas atliekant bent šios taisyklės 5 priede nustatytus bandymus;

4.3.6. užtikrinti, kad, aptikus atitinkamo pobūdžio bandymo reikalavimų neatitinkančių pavyzdžių, būtų atlikta kita pavyzdžių atranka ir kitas bandymas. Turi būti imtasi visų atitinkamos gamybos atitikčiai iš naujo užtikrinti būtinų priemonių.

4.4. Tipo patvirtinimą suteikusi kompetentinga institucija gali bet kuriuo metu patikrinti kiekvienam gamybos vienetui taikomus atitikties kontrolės metodus.

4.4.1. Į kiekvieną patikrą atvykusiam inspektoriui pateikiami bandymų žurnalai ir gamybos patikrų įrašai.

4.4.2. Inspektorius gali atsitiktine tvarka atrinkti pavyzdžių, kad jie būtų išbandyti gamintojo laboratorijoje. Mažiausią pavyzdžių skaičių galima nustatyti remiantis paties gamintojo patikros rezultatais.

4.4.3. Kai kokybės lygis yra nepakankamas arba kai atrodo, kad būtina patikrinti pagal 4.4.2 punktą atliktų bandymų pagrįstumą, inspektorius turi atrinkti pavyzdžius ir išsiųsti juos tipo tvirtinimo bandymus atlikusiai techninei tarnybai.

4.4.4. Kompetentinga institucija gali atlikti bet kuriuos šioje taisyklėje nustatytus bandymus. Kai kompetentinga institucija nusprendžia atlikti atrankinius patikrinimus, taikomi šios taisyklės 7 ir 8 prieduose nustatyti kriterijai.

4.4.5. Paprastai kompetentinga institucija patikrinimus atlieka kartą per dvejus metus. Jei per tokius patikrinimus užfiksuojami nepatenkinami rezultatai, kompetentinga institucija turi užtikrinti, kad kuo greičiau būtų imtasi visų veiksmų, reikalingų gamybos atitikčiai atkurti.

5. SANKCIJOS UŽ GAMYBOS NEATITIKTĮ

5.1. Pagal šią taisyklę šviesos diodų šviesos šaltiniui suteiktas patvirtinimas gali būti panaikintas, jei nesilaikoma reikalavimų arba jei patvirtinimo ženklu paženklintas šviesos diodų šviesos šaltinis neatitinka patvirtinto tipo.

5.2. Jeigu šią taisyklę taikanti Susitariančioji Šalis panaikina anksčiau suteiktą patvirtinimą, ji turi nedelsdama pranešti apie tai kitoms šią taisyklę taikančioms Susitariančiosioms Šalims, naudodama šios taisyklės 2 priede pateikto pavyzdžio pranešimo blanką.

6. VISIŠKO GAMYBOS NUTRAUKIMO

Jeigu patvirtinimo turėtojas visiškai nutraukia pagal šią taisyklę patvirtinto tipo šviesos diodų šviesos šaltinio gamybą, apie tai jis turi pranešti patvirtinimą suteikusiai tipo patvirtinimo institucijai. Atitinkamą pranešimą gavusi institucija šios taisyklės 2 priede pateiktą pavyzdį atitinkančios formos pranešimu apie tai informuoja kitas šią taisyklę taikančias 1958 m. Susitariančiąsias Šalis.

7. UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR TIPO PATVIRTINIMO INSTITUCIJŲ PAVADINIMAI BEI ADRESAI

Šią taisyklę taikančios 1958 m. Susitariančiosios Šalys Jungtinių Tautų Sekretoriatui praneša už patvirtinimo bandymus atsakingų techninių tarnybų ir patvirtinimą suteikiančių tipo patvirtinimo institucijų, kurioms siunčiami pranešimai apie kitose šalyse suteiktus tipo patvirtinimo ar išplėtimo patvirtinimo, atsisakymo suteikti patvirtinimą ar jo panaikinimo liudijimus arba visiškai nutrauktą gamybą, pavadinimus ir adresus.

(1) Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.2, para. 2.